Αντωνία του Λουξεμβούργου

Η Αντωνία (λουξ. Antonia vu Lëtzebuerg, 7 Οκτωβρίου 1899 - 31 Ιουλίου 1954) του Οίκου του Νάσσαου-Βάιλμπουργκ ήταν πριγκίπισσα του Λουξεμβούργου και με το γάμο της έγινε η τελευταία διάδοχος πριγκίπισσα της Βαυαρίας.

Βιογραφία
Η Αντωνία Ροβέρτα Σοφία Βιλελμίνη γεννήθηκε στις 7 Οκτωβρίου 1899 στο Κάστρο Χόνενμπουργκ στη Βαυαρία, και ήταν το τέταρτο παιδί και κόρη του Γουλιέλμου Δ΄ του Λουξεμβούργου και της Μαρίας Άννας της Πορτογαλίας.

Στις 26 Αυγούστου 1918 αρραβωνιάστηκε το Ροβέρτο, Διάδοχο Πρίγκιπα της Βαυαρίας. Εκείνη την εποχή, ο Ροβέρτος ήταν γενικός γερουσιαστής στο γερμανικό αυτοκρατορικό στρατό και είχε διοικήσει με επιτυχία τον Έκτο Γερμανικό Στρατό στη Μάχη της Λωρραίνης. Αυτό οδήγησε στην κριτική των στενών σχέσεων μεταξύ της οικογένειας του Μεγάλου Δουκάτου του Λουξεμβούργου και της Γερμανικής Αυτοκρατορίας σε μια εποχή κατά την οποία το Λουξεμβούργο καταλαμβάνεται από τη Γερμανία. Αυτό συνέβαλε στην πίεση που ασκήθηκε στη μεγάλη δούκισσα Μαρία Αδελαΐδα, η οποία αναγκάστηκε να παραιτηθεί στις 10 Ιανουαρίου 1919. Παρά την παραίτηση της μεγαλύτερης αδελφής της και την ανατροπή του Βασιλείου της Βαυαρίας υπέρ μιας δημοκρατίας, οι Αντωνία και ο Ροβέρτος παντρεύτηκαν στις 7 Απριλίου 1921 στο Κάστρο Χόνενμπουργκ.

Ως αντίπαλοι του ναζιστικού καθεστώτος, η Αντωνία και ο Ροβέρτος αναγκάστηκαν να εξοριστούν στην Ιταλία το 1939. Από εκεί, μετακόμισαν στην Ουγγαρία. Όταν η Γερμανία κατέλαβε την Ουγγαρία τον Οκτώβριο του 1944, η Αντωνία και τα παιδιά τους συνελήφθησαν, ενώ ο Ροβέρτος, ακόμα στην Ιταλία, απέφυγε τη σύλληψη. 

Φυλακίστηκαν στο Σάξενχαουζεν. Στις αρχές Απριλίου του 1945, μεταφέρθηκαν στο στρατόπεδο συγκέντρωσης Νταχάου. Αν και απελευθερώθηκε τον ίδιο μήνα, η φυλάκιση εξασθένησε σημαντικά την υγεία της Αντωνίας. Η δοκιμασία αυτή, την οδήγησε να δώσει όρκο, να μην επιστρέψει ποτέ στο γερμανικό έδαφος.

Πέθανε στις 31 Ιουλίου 1954 στο Λενσερχέϊντε της Ελβετίας σε ηλικία 54 ετών.

 Οικογένεια 
To 1921 παντρεύτηκε το Ροβέρτο, Διάδοχο Πρίγκιπα της Βαυαρίας, στο Κάστρο Χόνενμπουργκ. Απέκτησαν έξι παιδιά:
Ερρίκος (1922 - 1958), παντρεύτηκε την Άννα Μαρία ντε Λουστράκ. Δεν απέκτησαν παιδιά.
Ιρμινγάρδη (1923 - 2010), παντρεύτηκε το Λουδοβίκο της Βαυαρία. Απέκτησαν 3 παιδιά.
Εδίθ Μαρία Γαβριηλία Άννα (1924 - 2013), παντρεύτηκε (1) τον Τίτο Τομάζο Μαρία Μπρουνέττι. Απέκτησαν 3 παιδιά; και (2) το Γκούσταβ Κρίστιαν Σίμερτ. Απέκτησαν 3 παιδιά.
Χίλντα Χιλδεγάρδη Μαρία Γαβριηλία (1926 - 2002), παντρεύτηκε το Χουάν Μπράντστοκ Έντγκαρ Λόκετ ντε Λοαϊθά. Απέκτησαν 4 παιδιά.
Γαβριηλία Αδελγόνδη Μαρία Θηρεσία Αντωνία (1927 - 2019), παντρεύτηκε τον Κάρολο του Κρόυ. Απέκτησαν 3 παιδιά.
Σοφία Μαρία Θηρεσία (γενν. 1935), παντρεύτηκε τον Ιωάννη του Άρενμπεργκ. Απέκτησαν 5 παιδιά.

 Πρόγονοι 

Τίτλοι
7 Οκτωβρίου 1899 – 7 Απριλίου 1921: Η Δουκική Υψηλότητα Πριγκίπισσα Αντωνία του Λουξεμβούργου 
7 Απριλίου 1921 - 18 Οκτωβρίου 1921: Η Βασιλική Υψηλότητα Η Διάδοχος Πριγκίπισσα της Βαυαρίας
18 Οκτωβρίου 1921 - 31 Ιουλίου 1954: Η Βασιλική Υψηλότητα Η Διάδοχος Πριγκίπισσα Αντωνία της Βαυαρίας, Πριγκίπισσα του Λουξεμβούργου 

Τιμητικές διακρίσεις
Εθνικές
 : Ιππότης Μεγαλόσταυρου του Τάγματος του Χρυσού Λέοντος του Οίκου του Νάσσαουhttp://www.angelfire.com/pa4/verenaroyalwed/Bavariawed.html
 : Μεγαλόσταυρος του Τάγματος του Αδόλφου του Νάσσαου
 23px Βασίλειο της Βαυαρίας: Κυρία Μεγαλόσταυρου του Τάγματος της Στρατιωτικής Τιμής
 23px Βασίλειο της Βαυαρίας: Μεγάλη Μαγίστρα του Τάγματος της Θηρεσίας
 23px Βασίλειο της Βαυαρίας: Μεγάλη Μαγίστρα του Τάγματος της Αγίας Ελισάβετ

Ξένες
 23px Αυστρο-Ουγγαρία: Κυρία του Τάγματος του Έναστρου Αστέρος
 23px Βασίλειο της Πρωσίας: Κυρία του Τάγματος της Λουίζας

Παραπομπές

 Schlim, Jean Louis. Antonia von Luxemburg: Bayerns letzte Kronprinzessin. München: LangenMüller, 2006. .


Κατηγορία:Οίκος του Νάσσαου
Κατηγορία:Λουξεμβούργιοι ευγενείς
Κατηγορία:Οίκος του Βίττελσμπαχ
Κατηγορία:Πριγκίπισσες της Βαυαρίας
Κατηγορία:Πριγκίπισσες του Λουξεμβούργου